అటల్ జల యోజన ప్రారంభోత్సవం లో ప్రధాన మంత్రి ప్రసంగం

నా మంత్రివర్గ సహచరులు శ్రీ రాజనాథ్ సింహ్ గారు, శ్రీ గజేంద్ర శెఖావత్ గారు, ఇతర ప్రముఖులు, ఈ కార్యక్రమానికి హాజరైన మహిళలు మరియు సజ్జనులారా, దేశవ్యాప్తం గా ఉన్న అనేక సేవా కేంద్రాల కు చెందిన వేలాదిమంది, విశేషం గా గ్రామాల పంచ్ – సర్పంచ్ లు ఈ వేళ లో మన తో కలసి వున్నారు. అంతేకాక హిమాచల్ ప్రదేశ్ ముఖ్యమంత్రి జై రాం ఠాకుర్ గారు, అటవీ శాఖ మంత్రి శ్రీ గోవింద్ సింహ్ ఠాకూర్ గారు, ఎంపీ స్వరూప్ శర్మ గారు కూడాను- సాంకేతిక విజ్ఞానం సహాయం తో- మన తో పాటు ఈ కార్యక్రమం లో చేరారు. అటల్ జీ కి ప్రియమైన సొంత ఊరు కు చెందిన కొంత మంది కూడా మన సరసన ఉన్నారు. అందరి కి ఇవే శుభాకాంక్షలు. మీ అందరి కి నేను స్వాగతం పలుకుతున్నాను. ఈ రోజు న ఈ వేదిక మీది నుండి దేశ ప్రజల కు, విశ్వ జనులు అందరి కి క్రిస్ మస్ ఆనందమయం కావాలంటూ నేను కోరుకొంటున్నాను. అందరి కి ఉల్లాస భరితమైనటువంటి క్రిస్ మస్. భారతదేశాని కి మణిపూస ల వంటి ఇద్దరు మహనీయుల జయంతి నేడు. వారిలో ఒకరు గౌరవనీయులైన అటల్ గారు కాగా మరొకరు మహామన మదన్ మోహన మాలవీయ గారు. దేశం తరఫు న వారి కి నేను తల వంచి నమస్కరిస్తూ, స్మృ త్యంజలి ని ఘటిస్తున్నాను. అటల్ జీ సంస్మరణార్ధం ప్రీనీ లో ఈ రోజు న హోమాన్ని జరిపారని నాకు తెలిసింది. మరికొన్ని ఇతర కార్యక్రమాల ను కూడా చేపట్టారు. మిత్రులారా, దేశాని కి అతి ముఖ్యమైన ఒక భారీ ప్రాజెక్టు ను ఈ రోజు అటల్ జీ కి అంకితం ఇవ్వడం జరిగింది. హిమాచల్ ప్రదేశ్ ను లద్దాఖ్ మరియు జమ్ము కశ్మీర్ లతో , మణలీ ని లెహ్ తో కలిపే రోహతాంగ్ సొరంగాన్ని ఇకమీదట అటల్ సొరంగం అని వ్యవహరిస్తాము. అటల్ జీ జయంతి సందర్భం గా హిమాచల్ ప్రదేశ్ ప్రజలకు మరియు ప్రీనీ ప్రజలకు ప్రభుత్వం అందిస్తున్న చిరు కానుక ఇది. ఈ సొరంగం ప్రాముఖ్యాన్ని అర్ధం చేసుకున్న అటల్ జీ దీని నిర్మాణాని కి మార్గాన్ని సుగమం చేశారు. ఈ సొరంగాని కి అటల్ జీ పేరు ను పెట్టడం హిమాచల్ ప్రదేశ్ పై ఆయన కు గల ప్రేమ కు మరియు ఆయన అంటే మీకు ఉన్న గౌరవాని కి, అపారమైన ప్రేమ కు ప్రతీక. మిత్రులారా, జల సంబంధ విషయాలు అటల్ జీ కి ఎంతో ముఖ్యమైనవీ, ఆయన హృదయానికి చేరువైనవీనూ. నీటి ని గురించినటువంటి ఆయన దార్శనికత మనకు ఈనాటికి కూడాను స్పూర్తిదాయకం. అటల్ జల యోజన కానివ్వండి, లేక జల జీవన్ మిశన్ మార్గదర్శకాలు కానివ్వండి.. ఇవి 2024వ సంవత్సరం కల్లా దేశం లో ప్రతి ఒక్క కుటుంబాని కి నీటి ని అందించాలనే సంకల్పం తో ఏర్పాటు చేసినవి. మిత్రులారా, నీరు ప్రతి అంశాన్ని- కుటుంబం, వ్యవసాయం, పరిశ్రమలు అన్నిటిని- ప్రభావితం చేస్తుంది. మన నీటి వనరుల స్థితిగతులు ఏమిటో ఎటువంటి దాపరికమూ లేదు. ఒక కుటుంబం గా మరియు ఒక పౌరుని గా మాత్రమే కాక అభివృద్ధి ని కూడా ప్రభావితం చేస్తున్నందున ఒక దేశం గా సైతం మన అందరి కి ఆందోళన కలిగించే అంశం జల సంక్షోభం. జల సంక్షోభం వల్ల తల ఎత్తే ప్రతి పరిస్థితి ని ఎదుర్కోవడానికి మనం న్యూ ఇండియా ను సిద్ధం చేయాలి. ఇందుకోసం, మేమందరం కలసికట్టు గా అయిదు స్థాయిలలో పని చేస్తున్నాము. ఒకటోది – నీటి వ్యవహారాలు చూసే ప్రభుత్వ శాఖ లు గిరి గీసుకొని పని చేయడాన్ని మేము చేరిపివేశాము. రెండోది – భారతదేశం వంటి వైవిధ్యభరితమైన దేశం లో, ప్రతి ప్రాంతం లోని క్షేత్ర పరిస్థితి ని దృష్టి లో పెట్టుకొని పథకాల రూపకల్పన చేయాలని మేము నొక్కి చెప్పాము. మూడోది – అందుబాటు లో ఉన్న నీటి ని సరి అయినటువంటి రీతి లో నిల్వ చేయడంపై, పంపిణీ చేయడంపై శ్రద్ధ వహించడం జరిగింది. నాలుగోది – ప్రతి చుక్క నీటి వినియోగం మరియు నీటి పునర్వినియోగానికి సంబంధించిన పథకాలకు ప్రాధాన్యం. ఐదోది మరియు అన్నిటి కన్నా ముఖ్యమైంది ప్రజల లో జాగృతి ని కలిగించి, ప్రజా ప్రాతినిధ్యాన్ని పెంచడం. మిత్రులారా, ఎన్నికల ముందు మేము నీటి అవసరాల కు అంకితమైన జల శక్తి మంత్రిత్వ శాఖ ను ఏర్పాటు చేస్తామని చెప్పినపుడు కొంతమంది, అదేమి హామీ అని అనుకొన్నారు. చాలా కొద్ది మంది దాని ఆవశ్యకత ను గమనించారు. మిత్రులారా, మనకు నీటి కి సంబంధించిన పలు అంశాలు, సమస్య లు ఎన్నో ఏళ్ళు గా ఉన్నాయి. అవి వనరులు కావచ్చు, నీటి పొదుపు కావచ్చు, నిర్వహణ కావచ్చు- అన్ని కార్యకలాపాల ను, పనుల ను వివిధ శాఖలు మరియు మంత్రిత్వశాఖ లు సంబాళిస్తున్నాయి. ఇది ఒక రకం గా చెప్పాలంటే నేను తరచు గా చెప్పే గాలి దూరని గాదె వంటి ఉదాహరణ. ఆ విధం గా మంత్రిత్వ శాఖల కు ఎవరి అంశం వారిదే. దాని వల్ల, కేంద్ర ప్రభుత్వం లోని వివిధ శాఖ లు మరియు మంత్రిత్వ శాఖ ల మధ్య , మరికొన్ని సార్లు కేంద్ర ప్రభుత్వాని కి, రాష్ట్ర ప్రభుత్వాల కు మధ్య వివాదాలు మరియు సమస్య లు ఉత్పన్నమయ్యేవి. నీరు వంటి మౌలిక అవసరం విషయం లో ఒక సమగ్ర పధ్ధతి ని ఆచరించి ఉంటే బాగుండేది. అయితే గత ప్రభుత్వాల పాలన లో అలా జరుగలేదు. ఇప్పుడు జల శక్తి మంత్రిత్వ శాఖ ఏర్పాటు వల్ల నీటి వ్యవహారాల ను గిరి గీసుకొని ఉన్న గదుల లో నుండి బయట కు తీసుకువచ్చి ఒక సమగ్ర విధానాన్ని అనుసరించవలసింది గా ఉద్ఘాటించడమైంది. ఈ సంవత్సరం లో వర్షకాలం లో నీటి సంరక్షణ కు సమాజం, జల శక్తి మంత్రిత్వ శాఖ ఏ మేరకు విస్తృత ప్రయత్నాలు చేసిందీ మనం చూశాము. మిత్రులారా, నీటి సంబంధ పథకాల విషయం లో నేను చెప్పే ప్రాంతీయ వైవిధ్యం చాలా ముఖ్యమైంది. మన వాళ్ళు అంటూ వుంటారు.. ప్రతి మైలు మైలు కు నీటి దశ, దిశ మారుతాయని. అందువల్ల విశాలమైన, వైవిధ్యభరితమైన, మన దేశం లో నీరు వంటి విషయాన్ని పరిశీలన లోకి తీసుకున్నపుడు ప్రతి ప్రాంతం అవసరాల ను మదిలో ఉంచుకోవాలి. ఆ యోచనే అటల్ జల యోజన ఏర్పాటు కు ఆధారమైంది. అంటే, ఒక వంక ఇంటింటి కి కుళాయి ల ద్వారా నీటి సరఫరా ను జల జీవన్ మిశన్ నీరు అందిస్తూ వుంటుంది. మరొక వైపు భూగర్భ జలాలు తక్కువ గా ఉన్న ప్రాంతాల లో అటల్ జల యోజన పనుల ను ప్రత్యేక శ్రద్ధ తో నిర్వహిస్తుంది. భూగర్భ జలాలు తక్కువ గా ఉన్న ఏడు రాష్ట్రాలు – మహారాష్ట్ర, హరియాణా, కర్నాటక, రాజస్థాన్, ఉత్తర్ ప్రదేశ్, మధ్య ప్రదేశ్ మరియు గుజరాత్ – లలో ఈ పథకం అమలు వల్ల దీర్ఘకాలిక ప్రయోజనాలు కలుగుతాయి. భూగర్భ జలం స్థాయి పెరుగుతుంది. ఈ ఏడు రాష్ట్రాల లోని 78 జిల్లాల లో గల 8,300 గ్రామ పంచాయతీల లో భూగర్భ జలాల స్థాయి సంకట స్థితి లో ఉంది. ఇప్పుడు మన తో చేరి ఈ కార్యక్రమాన్ని చూస్తున్న ప్రజల కు సమస్య తీవ్రత ఏమిటో, దాని తాకిడి ని ఎలా భరించాలో బాగా తెలుసు. ఈ ప్రాంతం లోని రైతులు, పశువులు కాసే వారు, చిన్న పారిశ్రామికవేత్తలు మరియు స్త్రీలు ఎదుర్కొంటున్న సమస్య లు బహిరంగమైనవే. ఎటువంటి దాపరికం లేదు. మిత్రులారా, ప్రజలు ఈ సమస్యల నుండి విముక్తి పొందడానికి మరియు నీటి స్థాయి పెరగడానికి మనం జాగృతి కలిగించాలి. ఇందుకు ప్రచారం నిర్వహించడం తో పాటు కృత్రిమ మేధ ను, ఇంటర్ నెట్ ఆఫ్ థింగ్స్ ను మరియు అవసరమైన డేటా ను జత పరచాలి. అన్నిటి కన్నా ముఖ్యమైంది మనం జల సంరక్షణ మరియు ప్రతి నీటి చుక్క ను తెలివిగా ఉపయోగించడాన్ని గురించి నొక్కి వక్కాణించడం. అది ఎలా జరుగుతుంది? ఈ జట్టు కు ఎవరు నాయకత్వం వహిస్తారు? అధికారులా? ఉద్యోగులా? కాదు. ఇందుకోసం మనం ఆ ప్రజల వద్దకే వెళ్ళాలి. నీటి సంక్షోభం వల్ల ప్రభావితమైన వారి దగ్గర కు, నీరు ఉపయోగించే వారి దగ్గర కు వెళ్ళాలి. ఇందుకోసం మనం కుటుంబాల కు అసలు పెద్దలైన మన తల్లుల దగ్గరకు, అక్కాచెల్లెళ్ళ వద్దకు వెళ్ళాలి. ఇళ్ళ లో అవసరాన్నిబట్టి నీటి వాడకం ఉండాలి. వీలైనంత వరకు నీటి పునర్విని యోగం జరగాలి. ఇళ్ళలో ఈ క్రమశిక్షణ ను తేవాలి. ఇందుకోసం, మనం రైతుల చెంతకు కూడా వెళ్ళాలి. మన దేశం లో వ్యవసాయం భూగర్భం నుండి వచ్చే నీటి పారుదల పైనే ఎక్కువ గా ఆధారపడి వుంది. అయితే మనం ఉపయోగిస్తున్న పాత నీటి పారుదల పద్ధతుల వల్ల నీరు చాలా వృథా పోతోందన్నది కూడా వాస్తవం. దీనికి తోడు, ఎక్కువ మొత్తం లో నీరు అవసరమైన చెరకు, వరి వంటి పంట లు ఉన్నాయి. ఇటువంటి పంట లు వేసే ప్రాంతాల లో భూగర్భ జలాలు త్వరిత గతి న అడుగంటడం తరచు గా గమనించడం జరిగింది. ఈ పరిస్థితి ని మార్చడానికి వర్షపు జలాన్ని పోగు చేయడం గురించి, ప్రత్యామ్నాయ పంటల ను గురించి రైతుల లో చైతన్యాన్ని కలుగజేయాలి. మరియు లఘు సేద్యం వైపు ముందడుగు వేయాలి. ప్రతి చుక్క నీటి తో ఎక్కువ పంట అనే లక్ష్యాన్ని ప్రోత్సహించాలి. మిత్రులారా, మనం మన ఇంటి కి ఏదైనా ఖర్చు చేసినప్పుడు మనం మన ఆదాయాన్ని, బ్యాంకు ఖాతా లో మిగిలి ఉన్న సొమ్ము ను గమనించి మన బడ్జెటు ను తయారు చేసుకొంటాము. అదేవిధం గా నీటి కొరత ఉన్న చోట్ల మనం ఆ గ్రామ ప్రజల ను వారి కి అందుబాటు లో ఉన్న నీటి ఆధారం గా బడ్జెటు ను రూపొందించుకొని పంటలు వేయడాన్ని ప్రోత్సహించాలి. ఈ సందర్భం గా గ్రామాల నుండి వచ్చిన వారి కి, ఈ కార్యక్రమం ప్రత్యక్ష ప్రసారం తో కలసి ఉన్న వారి కి నేను చెప్పెది ఏమిటంటే అటల్ జల యోజన అమలు లో మీ పైన గురుతర బాధ్యత ఉంది అని. మీరు చేసే మంచి పని వల్ల గ్రామాల కు మాత్రమే కాక గ్రామ పంచాయతీల కు కూడా ఎంతో ప్రయోజనం కలుగుతుంది. అటల్ జల యోజన లో ఒక ఏర్పాటు ఉంది. దాని ప్రకారం నీటి కి సంబంధించి ఉత్తమం గా పని చేసిన గ్రామ పంచాయతీ లు మరిన్ని మంచి పనుల ను చేయడానికి ఎక్కువ నిధులు ఇవ్వడం జరుగుతుంది. సర్పంచ్ బాధ్యత లు నిర్వహిస్తున్న నా సోదరీమణులు మరియు నా సోదరులారా, దేశం లోని ప్రతి కుటుంబాని కి నీరు అందించేలా చేయడం లో మీ కఠోర పరిశ్రమ మరియు ప్రాతినిధ్యం ముఖ్యమైనవి. అటల్ జల యోజన తో ముడిపడి సహకారం అందిస్తున్న 8,300 మంది సర్పంచుల కు నేను చెప్పేది ఏమిటంటే మీ కార్యసిద్ధి వల్ల అటల్ జల యోజన విజయవంతం కావడం మాత్రమే కాక జల జీవన్ మిశన్ కార్యక్రమాన్ని కూడా మరింత బలపరుస్తుంది. అదెలా? ఈ విషయం మీరు తెలుసుకోవడం చాలా ముఖ్యం. దేశం లోని ప్రతి పౌరుడు కూడా తెలుసుకోవడం ముఖ్యం. మిత్రులారా, స్వాతంత్ర్యం వచ్చి ఈనాటికి ఇన్నేళ్ళు గడచిన తరువాత కూడా దేశం లో కేవలం 3 కోట్ల కుటుంబాల కు మాత్రమే కుళాయిల ద్వారా నీరు సరఫరా అవుతోంది. కొంచెం ఊహించండి ! దేశం లోని 18 కోట్ల గ్రామీణ కుటుంబాలలో 3 కోట్ల కుటుంబాలకు మాత్రమేనా! ఇది 70 సంవత్సరాల లో సాధించింది. ఇప్పుడు, తదుపరి అయిదు సంవత్సరాల లో, 15 కోట్ల కుటుంబాల కు పరిశుభ్రమైన మంచి నీటి ని మనం కుళాయిల ద్వారా పంపిణీ చేయాలి. వచ్చే అయిదేళ్ళ లో ఇందుకోసం కేంద్ర, రాష్ట్ర ప్రభుత్వాలు 3.5 లక్షల కోట్ల రూపాయల కన్నా ఎక్కువ సొమ్ము ను ఖర్చు చేయనున్నాయి. నిజంగానే ఈ తీర్మానం చాలా పెద్దది. అయితే మనకు విజయం సాధించడం మినహా గత్యంతరం లేదు. మనం విజయం సాధించాలి. ఇటువంటి పరిస్థితి లో మనం క్షేత్రస్థాయి లో మన కట్టుబాటు ను ప్రదర్శించాలి. అది ప్రతి గ్రామం లో కనిపించాలి. ఈ రోజు విడుదల చేసిన జల జీవన్ మిశన్ మార్గదర్శకాలు మన ప్రయత్నం లో మనకు సహాయకారి గా ఉండగలవు. మిత్రులారా, జల జీవన్ మిశన్ అంటే ప్రతి కుటుంబాని కి పరిశుభ్రమైన నీటి ని అందించడం ఒక్కటే కాదు. ఈ మిశన్ వల్ల మన తల్లులు, అక్కాచెల్లెళ్ళు నీళ్ళ కోసం మైళ్ళ కొద్ది నడచి వెళ్ళవలసిన పని ఉండదు. వారు గౌరవం తో, హోదా తో జీవించడాని కి మరియు వారి జీవనం సుగమం చేయడానికి దోహదం చేస్తుంది. ఇప్పుడు కూడా ఎవరైనా వయసు మళ్ళిన తల్లి నీటి కోసం తిరగడం, ఎవరైనా చెల్లి మైళ్ళు వెళ్లి నీరు తెచ్చుకోవడాన్ని నేను చూసినప్పుడు, నా చిన్ననాటి రోజులు నాకు జ్ఞాపకానికి వస్తాయి. దేశం లోని అటువంటి కోట్లాది చెల్లెళ్ళ కు నీటి కోసం వెదుకులాడే సమస్య నుండి విముక్తి ని కలిగించవలసిన సమయం ఆసన్నమైంది. ప్రతి ఇంటి లో మరుగుదొడ్లను ఏర్పాటు చేసిన విధంగానే, మేము ప్రతి ఇంటి కి నీటి ని సరఫరా చేస్తాము. మేము ఈ ప్రతిన ను పూనాం. మేము ఈ సంకల్పం తీసుకొన్నందువల్ల దీని ని మేము సాధించి తీరుతాం మరియు నిరూపిస్తాము. మిత్రులారా, గ్రామాల ప్రాతినిధ్యం మరియు భాగస్వామ్యం ఉన్న ఈ పథకం లో గాంధీ గారు ప్రవచించిన ‘గ్రామ స్వరాజ్యం’ లక్షణాలు కూడా గోచరిస్తాయి. ప్రతి గ్రామ స్థాయి పరిస్థితుల కు, అవసరాల కు అనుగుణం గా నీటి కి సంబంధించిన పథకాల ను రూపొందించవలసి ఉంటుంది. జల జీవన్ మిశన్ మార్గదర్శకాల ను రూపొందించేటపుడు ఈ విషయాన్ని పరిగణన లోకి తీసుకోవడం జరిగింది. అంతేకాక, పంచాయత్ లేక గ్రామ పంచాయత్ ఏర్పాటు చేసే నీటి సంఘాలు తమ అవసరాల కు అనుగుణం గా నీటి కి సంబంధించిన పథకాలను తయారు చేసి అమలుచేస్తాయి మరియు పర్యవేక్షిస్తాయి. అందువల్ల గొట్టపుమార్గాల ఏర్పాటు కు ప్రణాళిక రచన నుండి నిర్వహణ వరకు అన్ని అంశాల ను గ్రామాల తో జత చేయాలి. గ్రామాల లో ఉన్న నా సోదరీమణులకు, నా సోదరులకు మరియు పెద్దల కు నీటి ని నిల్వ చేయడానికి, నీటి వనరుల కు సంబంధించిన జ్ఞాన సంపద అపారంగా ఉందనే సంగతి మనం సర్వదా గుర్తుంచుకోవాలి. గ్రామీణుల ను మించిన నిపుణులు ఎవరు ఉంటారు? అందువల్ల గ్రామ ప్రజల అనుభవాన్ని మనం పూర్తి గా ఉపయోగించుకోవాలి. మిత్రులారా, జల జీవన్ మిశన్ ద్వారా అధిక సంఖ్యాక ప్రజల ను సాధికారుల ను చేయాలన్నది మా ప్రభుత్వ ప్రయత్నం. మరి వారు స్వావలంబన సాధించేలా చూసే కార్యక్రమం కోసం ప్రతి గ్రామం లో ఒక ప్రత్యేక కమిటీ ఏర్పాటు అవుతుంది. గ్రామస్థాయి లోనే కార్యాచరణ ప్రణాళిక రూపొందుతుంది. ఆ కమిటీల లో కనీసం సగం మంది గ్రామానికి చెందిన సోదరీమణులు, పుత్రికలు సభ్యులు గా ఉండాలని నేను విజ్ఞప్తి చేస్తున్నాను. అంతేకాక పరిశుభ్రమైన నీరు సరఫరా అవుతోందా లేదా పరీక్షించడం లో గ్రామ వాసులకు, గ్రామం లోని యువతీయువకుల కు శిక్షణ ఇవ్వడం జరుగుతుంది. అదేవిధం గా నైపుణ్య వృద్ధి పథకం ద్వారా గ్రామాల లోని యువత కు ఫిట్టర్లు, ప్లంబర్లు, ఎలెక్ట్రీషియన్లు, మెకానికులు తదితర పనులు చేపట్టడానికి పెద్దఎత్తున శిక్షణ ఇవ్వడం జరుగుతుంది. అవును. ఇది నిజమే. కొన్ని వెళ్ళడానికి అసాధ్యమైన ప్రాంతాలు, మారుమూల కొండ ప్రాంతాలు, వాతావరణ మరియు భౌగోళిక పరిస్థితుల వల్ల వెళ్ళలేని ప్రాంతాలలో గొట్టపుమార్గాలను వేయడం కష్టం. అటువంటి ప్రాంతాల ను వదలివేద్దామా ? లేదు. అటువంటి ప్రాంతాల కోసం ప్రత్యామ్నాయ ఏర్పాట్లను చేద్దాము. ఆ గ్రామాల ప్రజల కు కూడా స్వచ్ఛమైన నీరు, పరిశుభ్రమైన నీరు అందేలా నిశ్చయం చేసుకుందాము. మిత్రులారా, జల జీవన్ మిశన్ ద్వారా మరొక పని ని కూడా చేస్తున్నాము. ఈ పథకం యొక్క పర్యవేక్షణ కోసం సాంకేతిక విజ్ఞానాన్ని, కృత్రిమ మేధ ను ఉపయోగించడం జరుగుతోంది. ప్రతి గ్రామం లో ఎంత నీరు నిల్వ చేస్తున్నారు?, ఎంత వాడుతున్నారు?, నీటి కి సంబంధించిన ప్రతి అంశం నిరంతరం పర్యవేక్షించడం జరుగుతుంది. మిత్రులారా, జల జీవన్ మిశన్ కార్యక్రమం అమలు లో ప్రభుత్వం మరొక ఏర్పాటు కూడా చేసింది. మీ గ్రామం లో ఈ పథకాన్ని విజయవంతం గా పూర్తి చేసిన తరువాత ప్రభుత్వం నేరు గా నీటి సంఘం ఖాతా కు సొమ్ము ను బదిలీ చేస్తుంది. తద్వారా గ్రామ ప్రజలు నీటి సంబంధ వ్యవస్థల ను స్వయంగా నిర్వహించుకొనేందుకు, నియంత్రించుకొనేందుకు వీలు ఉంటుంది. ప్రతి గ్రామాని కి చెందిన ప్రజల కు నాది మరొక అభ్యర్ధన. మీ గ్రామం కోసం ఒక నీటి కార్యాచరణ ప్రణాళిక ను మరియు నీటి నిధి ని సృష్టించుకోండి. నీటి కి సంబంధించిన ఎన్నో పథకాల నుండి నిధులు మీ గ్రామానికి వస్తుంటాయి. ఎం ఎల్ ఎల, ఎంపీల అభివృద్ధి నిధులు మరియు కేంద్ర , రాష్ట్ర ప్రభుత్వాల పథకాల నుండి వస్తాయి. వివిధ చోట్ల నుండి వచ్చే నిధులన్నీ ఒకే ఖాతా కు వచ్చేలా మన ఏర్పాట్లు చేసుకుని ఒకే సంచిత నిధి నుండి ఖర్చు చేయాలి. దాని వల్ల కొంచెం కొంచెంగా విభజించి కాకుండా ఒక్కసారి గా తత్క్షణం లో పెద్ద మొత్తం లో సొమ్ము ను ఖర్చు చేసేందుకు వీలు ఉంటుంది. మిత్రులారా, ఈ సందర్భం గా ప్రపంచవ్యాప్తం గా ఉన్న ప్రవాస భారతీయుల కు కూడా ఈ పవిత్ర కార్యాని కి తోడ్పాటు ను అందించవలసిందిగా నేను విజ్ఞప్తి చేస్తున్నాను. ఈనాడు గ్రామాల లో నివసిస్తున్న సోదరీమణులు, సోదరులు అందరు కూడా ముందంజ వేసి నీటి సంరక్షణ కు, నీటి పంపిణీ కి మరియు నీటి పునర్వినియోగాని కి పాటు పడాలని నేను విజ్ఞప్తి చేస్తున్నాను. మీరు కాలాన్ని వెచ్చించండి మరియు శ్రమించండి. మీరు ఒక అడుగు వేస్తే ప్రభుత్వం తొమ్మిది అడుగులు నడుస్తుంది. మనందరం కలసికట్టు గా ఒక్కొక్క అడుగునే ముందుకు వేస్తూ దేశం లోని సామాన్యుల కు పరిశుభ్రమైన నీటి లభ్యత హక్కు దక్కేటట్టు మన బాధ్యత ను నేరవేర్చుదాము. దేశ నీటి భద్రత కు మరియు ఆహార భద్రత కు మీ ప్రయత్నం మరియు విజయం చాలా ముఖ్యమైనవి. అటల్ జల యోజన ప్రారంభం మరియు జల జీవన్ మిశన్ నిర్వహణ సందర్భం లో యావత్తు దేశ ప్రజల కు మరొక్క మారు ఇవే నా యొక్క శుభాకాంక్షలు. అనేకానేక ధన్యవాదాలు.